ཀྲུང་གོ་བཙུགས་ཏེ་རྒྱ་ནག་གི་སྤྱི་སྐད་གཏན་འབེབས་བྱས་དུས།པེ་ཅིན་གྱི་སྒྲ་གདངས་དང་བྱང་ཁུལ་གྱི་བརྡ་སྤྲོད་གཙོར་བཟུང་བ་ནི་སྤྱི་སྐད་རྩོམ་རིག་གིས་རྨང་གཞི་བརྟན་པོ་བཏིང་ཡོད་པས་ཀྱང་ཡིན་ཏེ།སྤྱི་སྐད་གཏན་འཁེལ་མ་བྱས་གོང་ལ་བྱང་ཁུལ་གྱི་རྒྱའི་སྐད་ཡིག་གི་གདངས་དང་བརྡ་སྤྲོད་ཀྱི་ལུགས་ལྟར་གྱི་རྩོམ་རིག་བརྩམས་ཆོས་མང་པོ་བྱུང་ཏེ་སྤྱི་ཚོགས་སུ་དར་ཁྱབ་བྱུང་ཡོད་པས་རེད།བོད་ཀྱི་གནས་ཚུལ་ཡང་དེ་དང་འདྲ་པོ་ཡོད།སྤྱི་སྐད་ཀྱི་བརྩམས་ཆོས་མང་པོ་ཞིག་མ་བྱུང་ཚེ་སྤྱི་སྐད་བཀོལ་སྤྱོད་ཟེར་བ་མི་ཡོང་ལ།དེ་མ་བྱུང་བར་སྤྱི་སྐད་ཟེར་བ་འདི་གཞུང་ལུགས་སྐམ་པོ་ཞིག་དང་ཁ་གཡང་མདོ་མེད་ཅིག་ལས་མེད།སྤྱི་སྐད་ཀྱི་རྩོམ་རིག་བརྩམས་ཆོང་མང་པོ་བྱུང་ཚེ།ཐ་དད་ནས་གཅིག་གྱུར་དང་།ཐར་ཐོར་ནས་ཚད་ལྡན་དུ་ཕྱོགས་ཏེ་བོད་ལ་སྤྱི་སྐད་ཚད་ལྡན་གཏན་ཆགས་ཤིག་འབྱུང་པར་ནུས་པ་གཞན་དུ་མེད་པ་ཐོན་ཐུབ་ལ།སྤྱི་སྐད་ཀྱི་བརྩམས་ཆོས་མང་པོས་རྨང་གཞི་འདིང་ཐུབ་ཚེ་སྤྱི་སྐད་ཚད་ལྡན་ཞིག་ཀྱང་ཆགས་ཐུབ།